
Adok-kapok - Szakkollégiumi reciprocitás az archaikus társadalmak fényében

Dolgozatunkban a Polányi Károly-féle kölcsönösségen alapuló gazdaság nyomait kutatjuk mai közösségekben, a szakkollégiumok világában. Az alapvető méltányosság-elméleti szakirodalom áttekintése után saját kutatásunkat ismertetjük. Kérdőív segítségével vetettük össze különböző egyetemi csoportosulások jellemző attitűdjeit a kölcsönösséggel kapcsolatban, ezen kívül a szívességek, kölcsönadások és kölcsönvételek rendszerében való részvételt vizsgáltuk. A szakkollégisták jövőbeli várakozásait végzett szakkollégisták véleményével és attitűdjeivel hasonlítottuk össze. Végül arra a következtetésre jutottunk, hogy a reciprocitás egyértelműen megjelenik a szakkollégiumokban, s gazdasági jelentőségű kapcsolat- és szívességrendszerré válik a munka világába való kilépés után.



